490.200

Ordinaziun davart la biblioteca chantunala dal Grischun

dals 20-12-1994 (versiun dals 01-01-2007)

relaschada da la regenza ils 20 da december 1994

1. Intent ed object

Intent

Art.  1 * 1 Il chantun mantegna la biblioteca chantunala per promover la scienza, la furmaziun generala e la cultura.

Object

Art.  2 1 Questa   ordinaziun   regla   las   incumbensas   e   l'organisaziun   da   la   biblioteca chantunala dal Grischun.

2. Activitads da la biblioteca chantunala

Incumbensa

Art.  3 1 La biblioteca chantunala dal Grischun ha l'incumbensa:

a)

da   rimnar,   da   cataloghisar,   da   mantegnair   e   d'intermediar   sco   biblioteca d'archiv mediums che han ina relaziun cun il Grischun;

b) * da facilitar sco biblioteca da studi e da furmaziun las activitads scientificas e culturalas en il chantun cun cumprar, cun cataloghisar e cun intermediar ils mediums respectivs cunzunt en las trais linguas chantunalas;

da promover sco post da cussegliaziun per bibliotecas ad access public en il chantun il svilup e la coordinaziun da bibliotecas grischunas.

c)

2 … *

* tabellas da las modificaziuns a la fin dal relasch

1

490.200

Biblioteca d'archiv

Art.  4 * 1 La biblioteca chantunala rimna e cataloghisescha sco biblioteca d'archiv grischuna tut   ils   mediums   che   vegnan   producids   en   il   Grischun   sco   er   tut   ils   mediums producids a l'exteriur dal Grischun che pertutgan il Grischun tras lur cuntegn u tras lur paternitad, oravant tut:

a)

stampats (cudeschs, revistas, gasettas, rapports annuals, chartas da geografia, stampats accidentals etc.);

placats;

cartas illustradas, graficas e reproducziuns da maletgs;

mediums audiovisuals e multimedia.

b)

c)

d)

Deposita

Art.  5 1 La biblioteca chantunala po surpigliar entirs effectivs da cudeschs e relaschs ch'èn d'impurtanza per la vita culturala e spiertala dal Grischun e che na tutgan betg tar la collecziun   d'ina   autra   instituziun.   La   surpigliada   sto   esser   en   l'interess   da   la publicitad ed ella sto esser purtabla per l'administraziun da la biblioteca chantunala.

Art.  6 *

…

Decisiun d'acquist

Art.  7 * 1 Davart   l'acquist   dals   mediums   decidan   la   direcziun   da   la   biblioteca   ed   ils referendaris spezialisads en il rom dal credit d'acquist.

Art.  8 *

…

Scolaziun

Art.  9 * 1 La biblioteca chantunala scolescha – en il rom da sias pussaivladads e tenor las directivas da l'associaziun da bibliotecas, da bibliotecarias e da bibliotecaris da la Svizra (BBS), da la lescha federala davart las scolas autas professiunalas e da l'uffizi federal per furmaziun professiunala e tecnologia (UFFT) – il persunal professiunal da biblioteca.

2 Ella metta a disposiziun ses servetschs per scolar il persunal da las bibliotecas da scolas e vischnancas che na fa quai betg da professiun principala.

3. Collavuraziun cun autras instituziuns

Contact cun autras bibliotecas

Art.  10 * 1 La biblioteca chantunala serva sco post da contact tranter las grondas bibliotecas da la   Svizra   e   las   bibliotecas   pli   pitschnas   dal   Grischun.   Ella   è   represchentada   en federaziuns professiunalas svizras.

2

490.200

Post da cussegliaziun

Art.  11 1 La   biblioteca   chantunala   cusseglia   las   bibliotecas   da   scola,   da   vischnanca   e regiunalas dal chantun Grischun. Per quest intent collavura ella stretgamain cun la cuminanza da lavur grischuna da cudeschs per la giuventetgna e cun la biblioteca populara dal Grischun.

Collavuraziun

Art.  12 * 1 La biblioteca chantunala promova la collavuraziun tranter las bibliotecas, cunzunt en il sectur da l'automatisaziun da las bibliotecas. Ella prenda en mira ina partiziun da la lavur cun quellas bibliotecas publicas ed instituziuns dal chantun Grischun che furneschan   prestaziuns   sumegliantas   a   sias   en   il   senn   da   l'artitgel 3 litera a   e   da l'artitgel 4.

Access a bancas da datas estras

Art.  13 1 La biblioteca chantunala conceda tenor pussaivladad l'access a bancas da datas estras.

Art.  14 *

…

4. Taxas

Art.  15 * 1 L'utilisaziun da la biblioteca chantunala è da princip suttamessa a taxas.

Utilisaziun

Prestaziuns spezialas

Art.  16 * 1 Per prestaziuns spezialas vegnan mess a quint ils custs tenor ils princips dal dretg da finanzas.

5. Surveglianza ed administraziun

Subordinaziun

Art.  17 1 La   biblioteca   chantunala   è   suttamessa   al   departament   d'educaziun,   cultura   e protecziun da l'ambient.

Cumissiun da biblioteca

Art.  18 1 La cumissiun da biblioteca serva al sustegn ed al svilup dals fatgs chantunals da biblioteca. *

3

490.200

2 Ella consista da tschintg fin nov commembras u commembers che vegnan elegids dal departament sin proposta da la direcziun da la biblioteca e vegn presidiada da la direcziun da la biblioteca u da l'incumbensada respectivamain da l'incumbensà da biblioteca. * 3 … *

Entrada en vigur

Art.  19 1 Questa ordinaziun entra en vigur il 1. da schaner 19951) e remplazza l'ordinaziun davart la biblioteca chantunala dal Grischun dals 12 da fanadur 19672).

1) publitgada en il FUC dals 13 da schaner 1995 2) CUL 1967, 405 e CUL 1978, 425

4

490.200

Tabella da las modificaziuns - tenor conclus

Conclus 20-12-1994 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 16-12-2003 27-04-2004 27-04-2004 27-04-2004 21-12-2006

Entrada en vigur 01-01-1995 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 01-01-2004 01-07-2004 01-07-2004 01-07-2004 01-01-2007

Element relasch Art. 1 Art. 3 al. 1, b)

Art. 3 al. 2 Art. 4 Art. 6 Art. 7 Art. 8 Art. 9 Art. 10 Art. 12 Art. 14 Art. 15 Art. 18 al. 1 Art. 18 al. 2 Art. 18 al. 3 Art. 16

Modificaziun emprima versiun revisiun totala midada aboliziun revisiun totala aboliziun revisiun totala aboliziun revisiun totala revisiun totala revisiun totala aboliziun revisiun totala midada midada aboliziun revisiun totala

Publicaziun en la CUL - - - - - - - - - - - - - - - - 2006, 5027

5

490.200

Tabella da las modificaziuns - tenor element

Element relasch Art. 1 Art. 3 al. 1, b)

Art. 3 al. 2 Art. 4 Art. 6 Art. 7 Art. 8 Art. 9 Art. 10 Art. 12 Art. 14 Art. 15 Art. 16 Art. 18 al. 1 Art. 18 al. 2 Art. 18 al. 3

Conclus 20-12-1994 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 16-12-2003 21-12-2006 27-04-2004 27-04-2004 27-04-2004

Entrada en vigur 01-01-1995 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 27-10-1998 01-01-2004 01-01-2007 01-07-2004 01-07-2004 01-07-2004

Modificaziun emprima versiun revisiun totala midada aboliziun revisiun totala aboliziun revisiun totala aboliziun revisiun totala revisiun totala revisiun totala aboliziun revisiun totala revisiun totala midada midada aboliziun

Publicaziun en la CUL - - - - - - - - - - - - - 2006, 5027 - - 
6